Kataloga Messier
Navnîşa Messier a Nebuloz û Komên Stêran an jî bi kurtî Kataloga Messier (bi fransî: Catalogue des Nébuleuses et des Amas d'Étoiles) navê berhema li ser komên stêran, nebuloz, galaksî û cîsmên din ên esmanî ya ku di sala 1771ê de ji aliyê stêrnasê fransî Charles Messier (fr; en) ve hate çapkirin. Li gorî stêrnasiya roja îro ev berhem yek ji çavkaniyên herî hêja û giring e. Tê de 110 tiştên tomarkirî ne û her tiştî nimroya xwe heye, weke M1, M2, M3... heta M110 (bixwîne: Messier Yek, Messier Du, Messier Sê... Messier Sed û deh).